Diari Oficial de la Generalitat Valenciana


Sumari del DOGV 4715, del 18-03-2004 (2004/2293)

Informació pública de l'alternativa tècnica de la unitat d'execució nº 23.
--------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2293


Organisme emissor
:   Ajuntament de Benigànim

Tipus de document
:   Anunci

Informació pública de l'alternativa tècnica de la unitat d'execució nº 23. [2004/X2293]
  
En compliment del que disposa els articles 46, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que, per acord de l'Ajuntament Ple de data 12 de gener del 2004, s'ha resolt sotmetre a informació pública per termini de vint dies l'Alternativa Tècnica de la Unitat d'Execució núm. 23, de parcel·les d'ús industrial, presentat per Ramón Francisco Soler Valls, amb DNI, 92.904.635, en nom i representació de l'Agrupació d'Interés Urbanístic Camí Pas Forcall, i que afecta a:
  
Delimitació de l'àmbit d'actuació de la UE 23
  
Correspon a parcel·les d'ús industrial que tenen pendent la cessió del vial a què donen front i completar la seua urbanització, que s'ha anat produint seguint el traçat d'un camí.
  
Pot realitzar-se per mitjà d'Actuació Aïllada si cada parcel·la cedix i executa la meitat del nou carrer, pendent de completar el carrer.
  
Els seus límits són els següents:
  
Nord: ronda Rodat, en el sòl urbà consolidat.
  
Sud: UE núm. 29, en execució, el límit del qual ve definit pel Pla General.
  
Est: restes de finques incloses parcialment en la unitat, amb façana a l'av. Pobla del Duc, la pròpia av. citada i jardí al costat del cementeri.
  
Oest: av. d'Albaida i restes de finques incloses parcialment en la unitat.
  
Es tracta d'una àrea intermèdia, que arranca en el sòl urbà consolidat, que en constituïx el límit nord, i finalitza en el sòl urbanitzable que en este moment es troba en desenrotllament, en la fase d'execució de les obres d'urbanització. Compta, com s'ha dit, amb algunes indústries en funcionament, al mateix temps que presenta certs elements agrícoles en fase d'abandó progressiu.
  
Es troba connectada amb la Ronda Rodat pel nord, i amb l'av. Pobla del Duc, per l'est.
  
Durant el període d'informació pública regirà el que disposa els citats preceptes i, per tant, podran formular-se al·legacions sobre l'alternativa tècnica que podrà ser objecte de pública consulta en l'Ajuntament, podran presentar-se altres alternatives tècniques, cabrà la pròrroga per vint dies addicionals si, durant els deu primers dies d'informació pública, alguna persona es comprometera de presentar una alternativa tècnica substancialment distinta a la inicial i en prestara caució, i podran presentar-se proposicions jurídic econòmiques durant els cinc dies següents al venciment del tràmit d'informació pública. L'acte d'obertura de pliques tindrà lloc en la següent data hàbil a la conclusió del termini per a presentar-les i, durant els deu dies següents, les actuacions podran ser objecte de consulta i al·legacions i els competidors podran associar-se unint les seues proposicions. No obstant això, podran formular-se al·legacions o realitzar-se les actuacions legalment previstes en relació amb el Programa d'Actuació Integrada de la UE 23.
  
Així mateix, el present anunci servirà de notificació als propietaris desconeguts, o propietaris el domicili del qual s'ignora, segons el que disposa l'art. 59.4 de la Llei 30/92, de Règim Jurídic de les Administracions Públiques i del Procediment Administratiu Comú, modificada per la Llei 4/99.